ভেরিফায়েড হলো আইসিটি ডিভিশনের ফেসবুক পেজ - কর্পোরেট
কর্পোরেট
ভেরিফায়েড হলো আইসিটি ডিভিশনের ফেসবুক পেজ
লিজা ফারহানা
2 বছর ago
তথ্য ও যোগাযোগ প্রযুক্তি বিভাগের (আইসিটি ডিভিশন) অফিসিয়াল পেজকে ভেরিফায়েড পেজের স্বীকৃতি দিয়েছে জনপ্রিয় এ সামাজিক যোগাযোগ মাধ্যমটি।
সরকারের ৬১টি মন্ত্রণালয় ও বিভাগের মধ্যে আইসিটি ডিভিশনই প্রথম যাদের অফিসিয়াল ফেসবুক পেজ বিশ্বের সবচেয়ে জনপ্রিয় সামাজিক যোগাযোগ মাধ্যম ফেসবুক কর্তৃক ভেরিফায়েড করা হলো। এখন পর্যন্ত পেজটিতে লাইকের সংখ্যা ৩৫ হাজারের বেশি।
তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক এ প্রসঙ্গে বলেন, ‘মাননীয় প্রধানমন্ত্রীর ডিজিটাল বাংলাদেশ ভিশন বাস্তবায়নের ঘোষণা সবচেয়ে বেশি আকৃষ্ট করেছিল দেশের তরুণ প্রজন্মকে। যাদের প্রায় দুই কোটি ফেসবুক ব্যবহার করে। মাননীয় প্রধানমন্ত্রীর তথ্য ও যোগাযোগ প্রযুক্তি উপদেষ্টা ও ডিজিটাল বাংলাদেশের মেন্টর সজীব ওয়াজেদ জয় ফেসবুক ব্যবহারকারি এই তরুণ প্রজন্মের কাছে আইসিটি ডিভিশনসহ ডিজিটাল বাংলাদেশ বাস্তবায়নের অগ্রগতিসমূহ তুলে ধরা এবং তাদের সঙ্গে যোগাযোগে ও তথ্য বিনিময়ে সব জনপ্রিয় সামাজিক যোগাযোগ মাধ্যমকে ব্যবহারের পরামর্শ দেন।’ তিনি আরও বলেন, ‘এরই ধারাবাহিকতায় আইসিটি ডিভিশনের অফিসিয়াল ফেসবুক পাতা চালু করে আইসিটি ডিভিশনের কার্যক্রম ও ডিজিটাল বাংলাদেশ বাস্তবায়নের অগ্রগতির তথ্য, ছবি, অডিও-ভিডিওসহ সামাজিক যোগাযোগ মাধ্যমে নিয়মিত পোস্ট করা হচ্ছে। এসবের ফলশ্রুতিতে আইসিটি ডিভিশনের অফিসিয়াল ফেসবুক পেজ ফেসবুক কর্তৃপক্ষের দ্বারা ভেরিফায়েড হয়েছে।’
Comments
comments
Categories: সাম্প্রতিক খবর
Tags: আইসিটি ডিভিশন, জুনাইদ আহমেদ পলক, ফেসবুক পেজ
Leave a Comment
কর্পোরেট
Powered by WordPress
Back to top